ᱭᱮᱝᱜᱳᱱ ᱴᱚᱴᱷᱟ

ᱭᱮᱝᱜᱳᱱ ᱴᱚᱴᱷᱟ (ᱵᱚᱨᱢᱤᱥ ᱺ ရန်ကုန်တိုင်းဒေသကြီး, ᱞᱟᱦᱟ ᱭᱮᱝᱜᱳᱱ ᱰᱤᱵᱷᱤᱥᱟᱱ) ᱢᱤᱭᱟᱱᱢᱟᱨ ᱨᱮᱱᱟᱜ ᱢᱤᱫ ᱥᱟᱥᱚᱱᱤᱭᱟᱹ ᱴᱚᱴᱷᱟ ᱠᱟᱱᱟ, ᱡᱟᱦᱟ ᱫᱚ ᱢᱤᱭᱟᱱᱢᱟᱨ ᱨᱮᱱᱟᱜ ᱞᱟᱛᱟᱨᱼᱛᱟᱞᱟ ᱨᱮ ᱢᱮᱱᱟᱜᱼᱟ ᱾ ᱴᱚᱴᱷᱟ ᱨᱮᱱᱟᱜ ᱮᱛᱚᱢ ᱟᱨ ᱥᱟᱢᱟᱝ ᱥᱮᱫ ᱵᱟᱜᱳ ᱴᱚᱴᱷᱟ, ᱠᱚᱧᱮ ᱥᱮᱫ ᱢᱚᱨᱛᱟᱵᱟᱱ ᱩᱯᱚ ᱫᱚᱨᱭᱟ ᱟᱨ ᱯᱟᱪᱮ ᱥᱮᱫ ᱟᱭᱮᱭᱟᱨᱣᱟᱫᱤ ᱴᱚᱴᱷᱟ ᱢᱮᱱᱟᱜᱼᱟ ᱾ ᱭᱮᱝᱜᱳᱱ ᱴᱚᱴᱷᱟ ᱨᱮᱱᱟᱜ ᱟᱹᱰᱤ ᱟᱭᱢᱟ ᱡᱟᱭᱜᱟ ᱛᱮᱜᱮ ᱨᱟᱡᱽᱜᱟᱲ ᱭᱮᱝᱜᱳᱱ ᱱᱟᱜᱟᱨ ᱯᱟᱥᱱᱟᱣ ᱢᱮᱱᱟᱜᱼᱟ, ᱡᱟᱦᱟ ᱫᱚ ᱫᱤᱥᱚᱢ ᱨᱮᱱᱟᱜ ᱢᱟᱬᱮ ᱨᱟᱡᱽᱜᱟᱲ ᱦᱚᱸ ᱠᱟᱱᱟ ᱾ ᱱᱚᱣᱟ ᱴᱚᱴᱷᱟ ᱫᱤᱥᱚᱢ ᱨᱮᱱᱟᱜ ᱥᱟᱱᱟᱢ ᱠᱷᱚᱱ ᱩᱛᱷᱱᱟᱹᱣ ᱴᱚᱴᱷᱟ ᱟᱨ ᱡᱮᱡᱟᱹᱛᱤᱭᱟᱹᱨᱤ ᱵᱚᱞᱚᱜ ᱫᱩᱣᱟᱹᱨ ᱦᱚ ᱠᱟᱱᱟ ᱾ ᱭᱮᱝᱜᱳᱱ ᱴᱚᱴᱷᱟ ᱑᱐,᱑᱗᱐ ᱪᱟᱹᱣᱠᱟᱹ ᱠᱤᱢᱤ ᱛᱮ ᱯᱟᱥᱱᱟᱣ ᱢᱮᱱᱟᱜᱼᱟ ᱾

ᱱᱟᱜᱟᱢ

ᱥᱟᱥᱚᱱᱤᱭᱟᱹ ᱴᱚᱴᱷᱟ
ᱭᱮᱝᱜᱳᱱ ᱴᱚᱴᱷᱟ ᱯᱩᱱᱭᱟ ᱦᱚᱱᱚᱛ ᱟᱨ ᱔᱔ ᱜᱚᱴᱟᱝ ᱴᱟᱭᱩᱱᱥᱤᱯ ᱢᱮᱥᱟ ᱠᱟᱛᱮᱡᱽ ᱵᱮᱱᱟᱣ ᱟᱠᱟᱱᱟ ᱾ ᱔᱔ ᱜᱚᱴᱟᱝ ᱢᱩᱫ ᱨᱮ ᱓᱓ ᱜᱚᱴᱟᱝ ᱜᱮ ᱭᱮᱝᱜᱳᱱ ᱱᱟᱜᱟᱨ ᱵᱮᱨᱦᱟᱭ ᱛᱮ ᱢᱮᱱᱟᱜᱼᱟ ᱾ 

ᱯᱟᱪᱮ ᱥᱮᱱᱟᱜ ᱦᱚᱱᱚᱛᱥᱟᱢᱟᱝ ᱥᱮᱱᱟᱜ ᱦᱚᱱᱚᱛᱠᱚᱧᱮ ᱥᱮᱱᱟᱜ ᱦᱚᱱᱚᱛᱮᱛᱚᱢ ᱥᱮᱱᱟᱜ ᱦᱚᱱᱚᱛ Ahlon
 Bahan
 Dagon
 Hlaing
 Kamayut
 Kyauktada
 Kyimyindaing
 Lanmadaw
 Latha
 Mayangon
 Pabedan
 Sanchaung
 Seikkan Botataung
 Dagon Seikkan
 Dawbon
 Mingala Taungnyunt
 New Dagon East
 New Dagon North
 New Dagon South
 North Okkalapa
 Pazundaung
 South Okkalapa
 Tamwe
 Thaketa
 Thingangyun
 Yankin Cocokyun
 Dala
 Kawhmu
 Khayan
 Kungyangon
 Kyauktan
 Seikkyi Kanaungto
 Thanlyin
 Thongwa
 Twante Hlaingthaya
 Hlegu
 Hmawbi
 Htantabin
 Insein
 Mingaladon
 Shwepyitha
 Taikkyi

ᱥᱚᱨᱠᱟᱨ

ᱰᱮᱢᱚᱜᱽᱨᱟᱯᱷᱤ

ᱭᱮᱝᱜᱳᱱ ᱴᱚᱴᱷᱟ ᱨᱮ ᱵᱚᱨᱢᱤ ᱡᱟᱹᱛᱤ ᱜᱮ ᱡᱟᱹᱥᱛᱤ ᱢᱮᱱᱟᱜ ᱠᱚᱣᱟ ᱾ ᱱᱚᱣᱟ ᱴᱚᱴᱷᱟ ᱨᱮ ᱟᱹᱰᱤ ᱟᱭᱢᱟ ᱜᱟᱱ ᱪᱟᱭᱱᱤᱡᱽ ᱟᱨ ᱠᱚᱧᱮ ᱮᱥᱤᱭᱟᱱ (ᱥᱤᱧᱚᱛᱤᱭᱟᱹ) ᱠᱚ ᱢᱮᱱᱟᱜ ᱠᱚᱣᱟ ᱾ ᱒᱐᱑᱔ ᱥᱮᱨᱢᱟ ᱢᱤᱭᱟᱱᱢᱟᱨ ᱦᱚᱲᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱭᱮᱝᱜᱳᱱ ᱴᱚᱴᱷᱟ ᱨᱮ ᱗.᱓᱖ ᱢᱤᱞᱤᱭᱚᱱ ᱦᱚᱲ ᱠᱚ ᱛᱟᱦᱮ ᱠᱟᱱᱟ ᱾ ᱵᱚᱨᱢᱤᱥ ᱯᱟᱹᱨᱥᱤ ᱱᱚᱸᱰᱮᱱᱟᱜ ᱢᱩᱬᱩᱛ ᱯᱟᱹᱨᱥᱤ ᱠᱟᱱᱟ ᱡᱟᱦᱟ ᱫᱚ ᱱᱚᱰᱮᱱ ᱥᱟᱱᱟᱢ ᱡᱟᱹᱛᱤ ᱜᱷᱟᱨᱚᱧᱡᱽ ᱨᱮᱱ ᱦᱚᱲ ᱜᱮᱠᱚ ᱵᱮᱵᱦᱚᱨᱮᱫ ᱠᱟᱱᱟ ᱟᱨ ᱤᱝᱞᱤᱥ ᱯᱟᱹᱨᱥᱤ ᱭᱮᱝᱜᱳᱱ ᱱᱟᱜᱟᱨᱤᱭᱟᱹ ᱠᱚᱣᱟᱜ ᱫᱚᱥᱟᱨ ᱯᱟᱹᱨᱥᱤ ᱠᱟᱱᱟ ᱾

ᱫᱷᱚᱨᱚᱢ

ᱵᱩᱫᱫᱷᱚ ᱜᱮ ᱱᱚᱸᱰᱮᱱᱟᱜ ᱢᱩᱬᱩᱛ ᱫᱷᱚᱨᱚᱢ ᱠᱟᱱᱟ ᱾ ᱚᱱᱟ ᱛᱚᱭᱚᱢ ᱮᱴᱟᱜ ᱫᱷᱚᱨᱚᱢ ᱠᱚ ᱫᱚ ᱤᱥᱞᱟᱢ,  ᱤᱥᱟᱹᱭ ᱟᱨ  ᱦᱤᱱᱫᱩ ᱾

ᱠᱟᱹᱣᱰᱤᱟᱹᱨᱤ
ᱭᱮᱝᱜᱳᱱ ᱴᱚᱴᱷᱟ ᱫᱤᱥᱚᱢ ᱨᱮᱱᱟᱜ ᱥᱟᱱᱟᱢ ᱠᱷᱚᱱ ᱩᱛᱷᱱᱟᱹᱣᱭᱟᱱ ᱴᱚᱴᱷᱟ ᱠᱟᱱᱟ ᱾ ᱒᱐᱑᱐-᱒᱐᱑᱑ ᱠᱟᱹᱣᱰᱤ ᱥᱮᱨᱢᱟ ᱨᱮ ᱥᱚᱨᱠᱟᱨᱟᱜ ᱥᱚᱨᱠᱟᱨᱤ ᱥᱚᱝ ᱞᱮᱠᱷᱟᱛᱮ ᱭᱮᱝᱜᱳᱱ ᱴᱚᱴᱷᱟ ᱨᱮᱱᱟᱜ ᱞᱮᱠᱷᱟᱜᱩᱴ ᱠᱟᱹᱣᱰᱤᱟᱹᱨᱤ ᱘,᱙᱓ ᱴᱨᱤᱞᱤᱭᱚᱱ ᱠᱮᱭᱟᱢ ᱥᱮ ᱡᱟᱹᱛᱤᱭᱟᱹᱨᱤ ᱡᱤᱰᱤᱯᱤ ᱨᱮᱱᱜᱟ ᱒᱓% ᱾ ᱢᱟᱨᱟᱝ ᱭᱮᱝᱜᱳᱱ (ᱜᱨᱮᱴᱟᱨ ᱭᱮᱝᱜᱳᱱ) ᱜᱚᱴᱟ ᱫᱤᱥᱚᱢ ᱨᱮᱱᱟᱜ ᱵᱮᱯᱟᱨᱤᱭᱟᱹ ᱛᱟᱞᱢᱟ ᱠᱟᱱᱟ, ᱱᱚᱸᱰᱮ ᱵᱮᱥᱤᱠ ᱯᱷᱩᱰ ᱥᱴᱟᱯᱷ ᱠᱷᱚᱱ ᱮᱛᱚᱦᱚᱱ ᱠᱟᱛᱮᱡᱽ ᱵᱮᱵᱦᱟᱨᱤᱭᱟᱹ ᱜᱟᱹᱰᱤ ᱠᱚᱦᱚ ᱵᱮᱯᱟᱨᱚᱜᱼᱟ ᱾ ᱵᱟᱭᱱᱟᱣᱭᱤᱝ ᱵᱟᱡᱟᱨ ᱫᱤᱥᱚᱢ ᱨᱮᱱᱟᱜ ᱥᱟᱱᱟᱢ ᱠᱷᱚᱱ ᱢᱟᱨᱟᱝ ᱠᱷᱩᱪᱨᱟᱹ ᱠᱤᱨᱤᱝᱼᱟᱹᱠᱷᱨᱤᱝ ᱛᱟᱞᱢᱟ ᱠᱟᱱᱟ ᱾

ᱦᱮᱡᱽᱥᱮᱱ
ᱭᱮᱝᱜᱳᱱ ᱴᱚᱴᱷᱟ ᱨᱮᱱᱟᱜ ᱦᱮᱡᱽᱥᱮᱱ ᱵᱮᱵᱚᱥᱛᱟ ᱫᱤᱥᱚᱢ ᱢᱩᱫ ᱨᱮ ᱥᱟᱱᱟᱢ ᱠᱷᱚᱱ ᱱᱟᱯᱟᱭᱟ ᱾ ᱫᱤᱥᱚᱢ ᱨᱮᱱᱟᱜ ᱥᱟᱱᱟᱢ ᱞᱮᱠᱟᱱ ᱦᱚᱨᱰᱟᱦᱟᱨ ᱭᱮᱝᱜᱳᱱ ᱴᱚᱴᱷᱟ ᱥᱮᱫ ᱛᱮᱜᱮ ᱪᱟᱞᱟᱣ ᱟᱠᱟᱱᱟ ᱾ ᱢᱚᱬᱮ ᱜᱚᱴᱟᱝ ᱦᱟᱭᱣᱮ ᱦᱚᱛᱮᱛᱮ ᱭᱮᱝᱜᱳᱱ ᱫᱤᱥᱚᱢ ᱨᱮᱱᱜᱟ ᱥᱟᱱᱟᱢ ᱴᱚᱴᱷᱟ ᱥᱟᱶ ᱡᱚᱯᱨᱟᱣ ᱢᱮᱱᱟᱜᱼᱟ ᱾

ᱥᱮᱪᱮᱫ
ᱭᱮᱝᱜᱳᱱ ᱱᱟᱜᱟᱨ ᱨᱮ ᱫᱤᱥᱚᱢ ᱨᱮᱱᱟᱜ ᱥᱟᱱᱟᱢ ᱠᱷᱚᱱ ᱵᱷᱟᱜᱮ ᱥᱮᱪᱮᱫ ᱵᱮᱵᱚᱥᱛᱟ ᱠᱚ ᱢᱮᱱᱟᱜᱼᱟ ᱾ ᱢᱮᱱᱠᱷᱟᱱ ᱭᱮᱝᱜᱳᱱ ᱴᱚᱴᱷᱟ ᱨᱮᱱᱟᱜ ᱮᱴᱟᱜ ᱡᱟᱭᱜᱟ ᱠᱚᱨᱮ ᱥᱮᱪᱮᱫ ᱵᱮᱵᱚᱥᱛᱟ ᱩᱱᱟᱹᱜ ᱵᱟᱝ ᱵᱷᱟᱜᱮᱭᱟ ᱾ ᱟᱹᱛᱩᱻᱴᱚᱞᱟ ᱠᱚᱨᱮᱱ ᱟᱭᱢᱟ ᱯᱟᱹᱴᱷᱹᱣᱟᱹ ᱛᱟᱞᱢᱟ ᱥᱮᱪᱮᱫ ᱦᱚᱸ ᱵᱟᱝ ᱠᱚ ᱢᱩᱪᱟᱹᱫ ᱫᱟᱨᱮᱭᱟᱜᱼᱟ ᱾

ᱦᱚᱨᱢᱚᱥᱟᱶᱟᱨ

ᱵᱟᱨᱦᱮ ᱡᱚᱱᱚᱲ
 Taipei American Chamber of Commerce; Topics Magazine, Analysis, November 2012.  Myanmar: Southeast Asia's Last Frontier for Investment, BY DAVID DUBYNE

ᱥᱟᱹᱠᱷᱭᱟᱹᱛ